רשות השידור האיסלנדית הייתה האחרונה מבין מדינות מערב אירופה שהצטרפה לתחרות, מלבד מדינות אירופה הקטנות סן מרינו ואנדורה, אולם רשות השידור האיסלנדית שידרה את התחרות מדי שנה החל מ-1970. הסיבה לכך שאיסלנד הצטרפה מאוחר יחסית לשורות התחרות היא בשל מיקומה הגאוגרפי של איסלנד, מדינת אי בצפון האוקיינוס האטלנטי, הרחק מרשת שידור האירוויזיון של איגוד השידור האירופי ובלי קשר לוויני.